Predkladacia správa

Oblasť vzájomného uznávania dokladov o vzdelaní medzi Slovenskou republikou a Českou republikou v súčasnosti upravuje Dohoda medzi vládou Slovenskej republiky a vládou Českej republiky o vzájomnom uznávaní rovnocennosti dokladov o vedeckých hodnostiach a tituloch vydávaných v Slovenskej republike a v Českej republike podpísaná v Prahe 29. októbra 1992.
Návrh na aktualizáciu tejto dohody podala v roku 1999 česká strana  z dôvodu významných zmien v jej školskom systéme, vrátane vysokoškolského vzdelávania.  Slovenská strana túto iniciatívu privítala. Slovenskí a českí experti spoločne vypracovali návrh dohody, ktorý bol predmetom expertného rokovania, ktoré sa  konalo v dňoch 23. - 24. 10. 2000 v Bratislave. Text z rokovania bol posúdený v rámci vnútrorezortného aj medzirezortného pripomienkového konania.

Z prijatia dohody  nevzniknú osobitné nároky na štátny rozpočet.